ddrg/super_eurlex huggingface dataset:
(11)

V článku 15 písm. g) nariadenia (ES) č. 767/2009 v spojení s bodom 6 prílohy I k uvedenému nariadeniu sa stanovujú požiadavky na označovanie, pokiaľ ide o obsah vlhkosti. V článku 16 ods. 1 písm. b) uvedeného nariadenia v spojení s jeho prílohou V sa stanovujú požiadavky na označovanie, pokiaľ ide o analytické zložky. Okrem toho sa v bode 5 prílohy I k nariadeniu (ES) č. 767/2009 vyžaduje deklarácia o obsahu popola nerozpustného v kyseline chlorovodíkovej, ak prekračuje 2,2 % vo všeobecnosti, alebo v prípade určitej kŕmnej suroviny, ak prekračuje obsah stanovený v príslušnom oddiele prílohy V k uvedenému nariadeniu. Niektoré položky v zozname kŕmnych surovín v časti C sa však odchyľujú od uvedených pravidiel takto: a) Povinné deklarácie týkajúce sa analytických zložiek v zozname kŕmnych surovín v časti C nahrádzajú povinné deklarácie stanovené v príslušnom oddiele prílohy V k nariadeniu (ES) č. 767/2009. b) Ak je stĺpec týkajúci sa povinných deklarácii v zozname kŕmnych surovín v časti C prázdny, pokiaľ ide o analytické zložky, ktoré by sa mali deklarovať v súlade s príslušným oddielom prílohy V k nariadeniu (ES) č. 767/2009, nie je potrebné označiť žiadnu z týchto zložiek. V prípade popola nerozpustného v kyseline chlorovodíkovej, pre ktorý v zozname kŕmnych surovín v časti C nie je stanovený obsah, sa obsah deklaruje vtedy, ak prekročí 2,2 %. c) Ak je v zozname kŕmnych surovín v časti C v stĺpci „povinná deklarácia“ uvedená jedna alebo viac hodnôt pre špecifický obsah vlhkosti, uplatňujú sa tieto hodnoty namiesto hodnôt uvedených v bode 6 prílohy I k nariadeniu (ES) č. 767/2009. Ak je však obsah vlhkosti menej ako 14 %, jeho deklarácia nie je povinná. Ak v uvedenom stĺpci nie je stanovená hodnota špecifického obsahu vlhkosti, uplatňuje sa bod 6 prílohy I k nariadeniu (ES) č. 767/2009.
(3)

V súlade s článkom 5 ods. 3 nariadenia (ES) č. 1185/2009 by Komisia mala pravidelne, najmenej však každých päť rokov, upraviť zoznam sledovaných látok a ich zaradenie do kategórií prípravkov a chemických tried, ako je uvedené v prílohe III. Vzhľadom na to, že zoznam v prílohe k uvedenému nariadeniu bol naposledy aktualizovaný v roku 2006, je potrebné aktualizovať ho tak, aby pokrýval obdobie rokov 2010 až 2015.
(6)

Z dôvodu rizika zavlečenia slintačky a krívačky do Únie prostredníctvom dovozu čerstvého mäsa z druhov náchylných na uvedenú nákazu a vzhľadom na záruky poskytnuté Botswanou umožňujúce regionalizáciu krajiny malo by sa pozastaviť povolenie na vývoz čerstvého vykosteného a vyzretého mäsa z kopytníkov z Botswany do Únie, ktoré pochádza z postihnutej časti jej územia, a to od 11. mája 2011, čiže k dátumu potvrdenia ohnísk slintačky a krívačky.
(2)

V článku 7 ods. 2 nariadenia (ES) č. 1301/2006 sa ustanovuje, že v prípadoch, keď množstvá, ktoré sú predmetom žiadostí o licenciu, prekračujú množstvá dostupné na obdobie kvóty, mali by sa pre množstvá, ktoré sú predmetom jednotlivých žiadostí o licenciu, stanoviť alokačné koeficienty. Žiadosti o dovozné licencie predložené na základe článku 3 nariadenia (ES) č. 620/2009 v období od 1. do 7. augusta 2011 prekračujú dostupné množstvá. Preto by sa malo určiť, v akom rozsahu sa môžu vydávať dovozné licencie, a mal by sa stanoviť alokačný koeficient,
(8)

V prípade jedného žiadateľa, Jiangsu Hengli Chemical Fibre Co. Ltd, sa na základe preskúmania predložených informácií potvrdilo, že poskytol postačujúce dôkazy o tom, že spĺňa kritériá stanovené v článku 4 vykonávacieho nariadenia (EÚ) č. 1105/2010. Preto sa žiadateľovi mohla udeliť vážená priemerná colná sadzba pre spolupracujúce spoločnosti nezaradené do vzorky (t. j. 5,3 %) v súlade s článkom 4 vykonávacieho nariadenia (EÚ) č. 1105/2010 a mal by sa doplniť do zoznamu vyvážajúcich výrobcov uvedeného v článku 1 ods. 2 uvedeného nariadenia.
(5)

Náhrady, ktoré sa uplatňujú v súčasnosti, sa stanovili v vykonávacie nariadenie Komisie (EÚ) č. 615/2011 (4). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
6.

Vkladá sa tento článok: „Článok 8b 1. Odchylne od článku 5 ods. 4 môžu príslušné orgány členských štátov uvedené na webových stránkach v prílohe IV povoliť uvoľnenie určitých zmrazených finančných prostriedkov alebo hospodárskych zdrojov, ak: a) sa finančné prostriedky alebo hospodárske zdroje použijú na tieto účely: i) humanitárne potreby; ii) palivo, elektrickú energiu a vodu určené výlučne na civilné použitie; iii) obnovu produkcie a predaja uhľovodíkov v Líbyi; iv) zriadenie, prevádzku alebo posilnenie inštitúcií civilnej vlády a civilnej verejnej infraštruktúry alebo v) uľahčenie obnovy činnosti bankového sektora vrátane podpory uľahčenia medzinárodného obchodu s Líbyou; b) príslušný členský štát oznámil sankčnému výboru svoj zámer povoliť prístup k finančným prostriedkom alebo hospodárskym zdrojom a sankčný výbor do piatich pracovných dní od takéhoto oznámenia nepredložil námietky; c) príslušný členský štát oznámil sankčnému výboru, že predmetné finančné prostriedky ani hospodárske zdroje sa nesprístupnia osobám, subjektom ani orgánom uvedeným v prílohe II alebo III ani priamo, ani v ich prospech; d) príslušný členský štát vopred prekonzultoval s líbyjskými orgánmi použitie takýchto finančných prostriedkov alebo hospodárskych zdrojov a e) príslušný členský štát zaslal na vedomie líbyjským orgánom oznámenie predložené podľa písmen b) a c) tohto odseku a líbyjské orgány do piatich pracovných dní nepredložili námietky proti uvoľneniu takýchto finančných prostriedkov alebo hospodárskych zdrojov. 2. Odchylne od článku 5 ods. 4 a za predpokladu, že dotknuté osoby, subjekty alebo orgány majú vykonať platbu na základe zmluvy alebo dohody, ktoré dotknuté osoby, subjekty alebo orgány uzavreli, alebo splniť záväzok, ktorý dotknutým osobám, subjektom alebo orgánom vznikol, v obidvoch prípadoch pred dátumom, keď tieto osoby, subjekty alebo orgány boli označené Bezpečnostnou radou OSN alebo sankčným výborom, môžu príslušné orgány členských štátov uvedené na webových stránkach v prílohe IV za podmienok, ktoré uznajú za vhodné, povoliť uvoľnenie určitých zmrazených finančných prostriedkov alebo hospodárskych zdrojov, ak sú splnené tieto podmienky: a) príslušný orgán dospel k záveru, že platba neporušuje článok 5 ods. 2 ani nie je určená osobám, subjektom alebo orgánom uvedeným v článku 5 ods. 4 alebo v ich prospech; b) príslušný členský štát oznámil sankčnému výboru svoj zámer udeliť povolenie desať dní vopred.“
(2)

V článku 7 ods. 2 nariadenia (ES) č. 1301/2006 sa ustanovuje, že v prípadoch, keď množstvá, ktoré sú predmetom žiadostí o licenciu, prekračujú množstvá dostupné na obdobie kvóty, mali by sa pre množstvá, ktoré sú predmetom jednotlivých žiadostí o licenciu, stanoviť alokačné koeficienty. Žiadosti o dovozné licencie predložené na základe článku 3 nariadenia (ES) č. 620/2009 v období od 1. do 7. októbra 2011 prekračujú dostupné množstvá. Preto by sa malo určiť, v akom rozsahu sa môžu vydávať dovozné licencie, a mal by sa stanoviť alokačný koeficient,
12.4.2.4.

Príslušný orgán môže povoliť, aby sa systém detekcie výbušnín úrovne 1 inštalovaný v období od 1. januára 2003 do 1. septembra 2006 naďalej používal, a to najneskôr do 1. januára 2014.
(4)

Článkom 10 protokolu 3 k Dohode o Európskom hospodárskom priestore sa vylučujú náhrady za vývoz do Lichtenštajnska, na Island a do Nórska. Okrem toho Únia uzavrela s určitými tretími krajinami dohody, ktoré zahŕňajú zrušenie náhrad za vývoz. Preto by sa to v súlade s článkom 7 ods. 2 nariadenia (ES) č. 1670/2006 malo brať do úvahy pri výpočte koeficientu na obdobie 2011/2012,
„173

difenokonazol CAS č. 119446-68-3 CIPAC č. 687

3-chlór-4-[(2RS,4RS;2RS,4SR)-4-metyl-2-(1H-1,2,4-triazol-1-yl-metyl)-1,3-dioxolán-2-yl]fenyl 4-chlórfenyléter

≥ 940g/kg maximálny obsah toluénu: 5 g/kg

1. január 2009

31. decembra 2018
(7)

Prídavné látky v potravinách a nosiče, ktorých používanie je povolené v živinách v zmysle vymedzenia v nariadení Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (4), ako aj v smernici Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (5), smernici Európskeho parlamentu a Rady 2009/39/ES zo 6. mája 2009 o potravinách na osobitné výživové účely (6) a v nariadení Komisie (ES) č. 953/2009 z 13. októbra 2009 o látkach, ktoré sa na osobitné výživové účely môžu pridávať do potravín na špeciálne výživové použitie (7) a podmienky ich používania by sa mali zahrnúť do časti 5 oddielu A prílohy III k nariadeniu (ES) č. 1333/2008. Ostatné prídavné látky v potravinách s funkciou inou ako nosiče by sa takisto mali zahnúť do uvedeného zoznamu z dôvodu technologickej potreby, ktorá sa nepredpokladala v čase prijímania nariadenia (ES) č. 1333/2008.
3.

Centre d’études et de recherches syrien (CERS) (alias CERS), Centre d’Etude et de Recherche Scientifique; alias SSRC, Scientific Studies and Research Center; alias Centre de Recherche de Kaboun

Barzeh Street, PO Box 4470, Damas

Poskytuje podporu sýrskej armáde na získanie materiálov, ktoré priamo slúžia na sledovanie demonštrantov a represie voči nim.
(6)

Vzhľadom na skutočnosť, že strop WTO pre vývoz v hospodárskom roku 2011/2012 sa nevyužil v plnej miere, je vhodné zvýšiť obmedzenie množstva na vývoz cukru mimo kvóty o 700 000 ton, aby sa využili všetky možnosti odbytu dostupného produktu. Týmto opatrením sa odvetviu cukru v EÚ poskytnú ďalšie obchodné príležitosti. Podobne by sa na základe skúseností z hospodárskeho roku 2010/2011 zvýšilo obmedzenie množstva týkajúce sa vývozu izoglukózy mimo kvóty o 20 000 ton. Aby únie výrobcov cukru a izoglukózy mimo kvóty mohli využívať trhové príležitosti na svojich vývozných trhoch a ťažiť zo súčasných vysokých cien na medzinárodných trhoch, je vhodné dať k dispozícii väčšie množstvo pred 1. januárom 2012. Aby sa zabezpečilo riadne riadenie trhu, žiadosti o licencie na 700 000 ton by sa mali povoliť už od 1. decembra 2011, ale žiadosti o licencie na 650 000 ton by sa mali povoliť až od 1. januára 2012. Preto je na množstvo 700 000 ton potrebné stanoviť odchýlku od vykonávacieho nariadenia Komisie (EÚ) č. 1010/2011 (6).
(3)

Množstvá cukru, na ktoré sa vzťahujú žiadosti o vývozné povolenia, presahujú množstvové limity stanovené podľa článku 1 ods. 1 písm. a) nariadenia (EÚ) č. 372/2011. Malo by sa preto stanoviť percento prijatia pre množstvá, o ktoré sa žiadalo 1. decembra 2011. Všetky žiadosti o vývozné povolenia na cukor podané po 2. decembri 2011 by sa preto mali zamietnuť a podávanie žiadostí o vývozné povolenia by sa malo pozastaviť,
SK Úradný vestník Európskej únie L 335/76

VYKONÁVACIE NARIADENIE KOMISIE (EÚ) č. 1330/2011

zo 16. decembra 2011

o vydávaní dovozných povolení pre žiadosti podané v priebehu prvých siedmich dní mesiaca decembra 2011 v rámci colnej kvóty otvorenej nariadením (ES) č. 1384/2007 pre hydinové mäso s pôvodom v Izraeli

EURÓPSKA KOMISIA

so zreteľom na Zmluvu o fungovaní Európskej únie

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1384/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a stanovenie správy určitých colných kvót na dovoz výrobkov z hydinového mäsa z Izraela do Spoločenstva (3), a najmä na jeho článok 5 ods. 5,

keďže:

Žiadosti o dovozné povolenia podané počas prvých siedmich dní mesiaca decembra 2011 na čiastkové obdobie od 1. januára 2012 do 31. marca 2012 prekračujú množstvá, ktoré sú k dispozícii pre povolenia viažuce sa na kvótu s poradovým číslom 09.4092. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. januára 2012 do 31. marca 2012 podľa nariadenia (ES) č. 1384/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 17. decembra 2011.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 16. decembra 2011 Za Komisiu v mene predsedu José Manuel SILVA RODRÍGUEZ generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 40.
(4)

Ak sa ukáže, že v súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3) nie sú rybolovné možnosti pridelené Európskej únii na základe protokolu v plnej miere využité, Komisia by o tom mala informovať dotknuté členské štáty. Pokiaľ členské štáty v lehote stanovenej Radou neodpovedia, považuje sa to za potvrdenie, že plavidlá dotknutého členského štátu v danom období nevyužívajú v plnej miere svoje rybolovné možnosti. Je vhodné, aby sa stanovila táto lehota.
Prístroj (tzv. „termografická infrakamera“) na zachytávanie snímok infračerveného žiarenia prostredníctvom mikrobolometra, ktorý zachytené snímky zobrazuje vo farbách predstavujúcich rôzne teploty, s rozmermi približne 26 × 8 × 11 cm. Prístroj pozostáva z: — vymeniteľnej šošovky, — mikrobolometra s rozlíšením 160 × 120 pixelov, merajúci teploty v schopného merať teploty v rozsahu od – 20 °C do 250 °C, — farebného displeja z tekutých kryštálov (LCD) s rozlíšením 320 × 240 pixelov a uhlopriečkou obrazovky približne 7 cm (2,5 palcov) a — pamäte na ukladanie s kapacitou do 200 snímok vo formáte JPEG. Mikrobolometer je teplotný snímač, ktorý sa v kamere používa ako detektor a v každej snímke zobrazuje 19 200 pixelov, pričom každý pixel znázorňuje jeden výsledok merania teploty. Snímok je zobrazený v rozličných farbách, ktoré predstavujú rôzne namerané teploty, spolu so zvislou stupnicou ukazujúcou najvyššiu a najnižšiu teplotu vybraného rozsahu teplôt, a farebnú stupnicu zhora nadol. Prístroj je tiež schopný merať teplotu konkrétneho bodu a zobraziť výsledok na teplotnej stupnici. Prístroj sa používa pri preventívnej údržbe na zisťovanie chýb (defektov) konštrukcií alebo izolácií a únikov tepla.

9025 19 20
(19)

Úrad vo svojich odpovediach z 3. septembra 2009 na pripomienky zaslané podľa článku 16 ods. 6 nariadenia (ES) č. 1924/2006 a z 3. decembra 2009 na žiadosť Komisie o radu týkajúcu sa okrem iného žiadostí uvedených v otázke č. EFSA-Q-2008-690, EFSA-Q-2008-691 a EFSA-Q-2008-212 dospel k záveru, že keďže je DHA významná štrukturálna a funkčná nenasýtená mastná kyselina s dlhým reťazcom, môže prispieť k normálnemu vývoju mozgu plodu, dojčiat a malých detí. Komisia a členské štáty preto zvažovali, či by sa zdravotné tvrdenie zobrazujúce tento záver malo povoliť. Na základe údajov predložených v týchto troch žiadostiach a súčasných vedeckých poznatkov však úrad nemohol poskytnúť konkrétne poradenstvo týkajúce sa vhodných podmienok používania, ktoré by mali byť doplnené k tomuto zdravotnému tvrdeniu. Keďže manažéri rizika nemohli stanoviť špecifické podmienky používania v súlade s článkom 16 ods. 4 nariadenia (ES) č. 1924/2006 a vzhľadom na to, že absencia takýchto špecifických podmienok používania znamená, že priaznivý účinok výrobku by sa nemohol zaručiť, čo vedie k zavádzaniu spotrebiteľa, toto zdravotné tvrdenie by sa preto nemalo zaradiť do zoznamov povolených zdravotných tvrdení.
(3)

Komisii boli doručené pripomienky Belgicka, Českej republiky, Dánska, Nemecka, Talianska, Luxemburska, Holandska, Rakúska, Poľska, Portugalska, Rumunska, Slovinska, Fínska a Švédska, ktoré sa týkali prípustnosti začlenenia zmesí odpadov zodpovedajúcich rôznym zarážkam alebo podzarážkam položiek B1010, B2010, B2030, B3010, B3020, B3030, B3040 a B3050 Bazilejského dohovoru do prílohy IIIA k nariadeniu (ES) č. 1013/2006. Komisia vzala do úvahy tieto pripomienky a vybrala zoznam zmesí odpadov zaradených pod jedinou položkou Bazilejského dohovoru na začlenenie do prílohy IIIA k nariadeniu (ES) č. 1013/2006.
2. Mledzivo v prášku sušené rozprašovaním, so zníženým obsahom tuku, bez odstránenia kazeínu, balené na predaj v malom v plastových nádobách s uzáverom so závitom obsahujúcich 64 g prášku s týmto zložením (v % hmotnosti): — Mliečny tuk 1,2 — Mliečne proteíny aspoň 50 a obvykle 65,5 Výrobok obsahuje 93,3 hmotnostných % sušiny. Výrobok je prášok krémovej farby, so sklonom k hrudkovateniu a s mliečnou vôňou. Má vyšší obsah imunoglobulínov než prírodná srvátka alebo mlieko. Podľa údajov na etikete ide o výrobok určený na ľudskú spotrebu.

0404 90 21
3.11

Vypočutí by mali byť všetci dostupní svedkovia, ktorých vedúci vyšetrovací orgán považuje za relevantných. Vyšetrovatelia určia svedkov, ktorých chcú na začiatku vypočuť, a zostavia plán vypočutí. Tento plán okrem iného zohľadňuje vyčerpanosť (svedkov, ako aj vyšetrovateľov), nespoľahlivosť výpovedí a plánované zmeny miesta pobytu potenciálnych svedkov. Okrem iných osôb môžu medzi potenciálnych svedkov patriť: — osoby priamo zúčastnené na námornej nehode alebo mimoriadnej udalosti a jej následkoch, — očití svedkovia námornej nehody alebo mimoriadnej udalosti, — zamestnanci pohotovostnej služby, — zamestnanci spoločnosti, prístavní úradníci, konštruktéri, opravári, technici. Ak nie je možné hovoriť s niektorými svedkami priamo, vedúci vyšetrovací orgán podnikne kroky na získanie svedectva iným spôsobom. Takéto svedectvo je možné získať prostredníctvom telefonického rozhovoru alebo obrátením sa so žiadosťou na iných vyškolených bezpečnostných vyšetrovateľov so žiadosťou, aby tieto osoby vypočuli v mene vedúceho vyšetrujúceho štátu. Osobu, ktorá vykoná vypočutie, bude musieť vyšetrovateľ v prípade takejto žiadosti dôkladne inštruovať. Prípadne môže byť potrebné mnohých svedkov vypočuť znovu, a to možno viackrát.
(8)

Na zabezpečenie spoľahlivej správy by dovozné povolenia mali byť platné deväť mesiacov od dátumu vydania, najneskôr však do konca roka. Členské štáty by mali vydávať licencie iba potom, ako Komisia oznámi, že množstvá sú dostupné a iba ak prevádzkovateľ môže dokázať existenciu dohody a môže potvrdiť, v prípade absencie osobitných ustanovení o opaku, že mu ešte nebolo pridelené dovozné povolenie Spoločenstva podľa tohto nariadenia pre príslušné kategórie a krajiny. V rámci reakcie na žiadosti dovozcov by však príslušné vnútroštátne orgány mali byť oprávnené predĺžiť licencie, ktoré vyčerpali minimálne polovicu sumy do dátumu žiadosti o tri mesiace a do 31. marca 2013.
(16)

Vzhľadom na osobitosť príslušných prepravných činností a príležitostný charakter niektorých z nich by sa obdobné uplatnenie pravidiel minimálnej ochrany podľa smernice 96/71/ES malo obmedzovať na minimálnu mzdu vrátane sadzieb za nadčasy, ako je uvedené v článku 3 ods. 1 písm. c) uvedenej smernice, a táto mzda by mala byť zaručená počas celého pracovného dňa, aby hospodárskym subjektom nepriniesla zbytočnú administratívnu záťaž. Ako sa uvádza v smernici 96/71/ES a v rámci obmedzení judikatúry Súdneho dvora Európskej únie je koncept minimálnych mzdových taríf vymedzený vnútroštátnymi právnymi predpismi alebo praxou členského štátu, do ktorého je pracovník vyslaný. Ak pracovník CIT na základe zmluvy, právnych predpisov, správnych opatrení alebo praktických opatrení vykonáva cezhraničnú prepravu v inom členskom štáte počas viac ako 100 pracovných dní kalendárneho roka, je vhodné, aby sa na takéhoto pracovníka vzťahovali obdobne pravidlá minimálnej ochrany stanovené v smernici 96/71/ES.
(25)

V relevantných prípadoch by mali vyhlásenia o parametroch obsahovať aj informácie o obsahu nebezpečných látok v stavebnom výrobku, aby sa zlepšili možnosti na dosiahnutie udržateľného stavebníctva a uľahčil sa vývoj ekologických výrobkov. Tieto informácie by sa mali poskytovať bez toho, aby boli dotknuté povinnosti, najmä povinnosti týkajúce sa označovania, stanovené v iných nástrojoch práva Únie týkajúcich sa nebezpečných látok, a mali by sa poskytovať v rovnakom čase a rovnakou formou ako vyhlásenie o parametroch, aby sa dostali k všetkým potenciálnym používateľom stavebných výrobkov. Informácie o obsahu nebezpečných látok by sa spočiatku mali obmedzovať na látky uvedené v článkoch 31 a 33 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (7). Mala by sa však ďalej preverovať osobitná potreba informácií o obsahu nebezpečných látok v stavebných výrobkoch s cieľom doplniť škálu príslušných látok, aby sa zabezpečila vysoká úroveň ochrany zdravia a bezpečnosti pracovníkov používajúcich stavebné výrobky a užívateľov stavieb, a to aj pokiaľ ide o požiadavku recyklácie a/alebo opätovného použitia častí alebo materiálov. Týmto nariadením nie sú dotknuté práva a povinnosti členských štátov podľa ďalších nástrojov práva Únie, ktoré sa môžu uplatniť na nebezpečné látky, najmä smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (8), smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (9), nariadenia (ES) č. 1907/2006, smernice Európskeho parlamentu a Rady 2008/98/ES z 19. novembra 2008 o odpade (10) a nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí (11).
„(43)

… V záujme zabezpečenia hladkej koordinácie medzi rozhodným právom pre dedenie a právom členského štátu súdu, ktorý vymenúva, by súd mal vymenovať osobu alebo osoby, ktoré by boli oprávnené spravovať pozostalosť podľa rozhodného práva pre dedenie, ako je vykonávateľ poslednej vôle zosnulého alebo samotní dedičia, alebo ak to vyžaduje rozhodné právo pre dedenie, tretích správcov. Súdy však môžu v osobitných prípadoch, keď to ich právny poriadok vyžaduje, vymenovať za správcu tretiu stranu, …“
(2)

Žiadosti o dovozné povolenia podané počas prvých siedmich dní januára 2012, pokiaľ ide o skupiny 1, 2, 4, 6, 7 a 8 na čiastkové obdobie od 1. apríla do 30. júna 2012, pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, tak že sa stanoví koeficient pridelenia, ktorý sa má uplatňovať na požadované množstvá.
(6)

S cieľom zabezpečiť, aby sa žiadosti o oprávnenie poskytnúť vnútroštátnu finančnú pomoc na operačné programy, ktoré sa majú vykonať v roku 2012, mohli predkladať v súlade s novými pravidlami, toto nariadenie by malo nadobudnúť účinnosť dňom po jeho uverejnení. V článku 95 ods. 1 vykonávacieho nariadenia (EÚ) č. 543/2011 sa však takisto vyžaduje, aby sa so žiadosťou o poskytnutie náhrady zo strany Únie predložil aj dôkaz o stupni organizovanosti výrobcov v príslušnom regióne. Toto nariadenie by sa preto nemalo dotýkať žiadostí o poskytnutie náhrady zo strany Únie v súlade s článkom 95 ods. 1 vykonávacieho nariadenia (EÚ) č. 543/2011 o vnútroštátnu finančnú pomoc schválenú Komisiou pred dátumom nadobudnutia účinnosti tohto nariadenia.
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že pre kvóty s poradovými číslami 09.4154 – 09.4112 – 09.4116 – 09.4117 – 09.4118 – 09.4119 – 09.4166 sa žiadosti podané počas prvých 10 pracovných dní mesiaca januára 2012 podľa článku 4 ods. 1 uvedeného vykonávacieho nariadenia vzťahujú na množstvo, ktoré prekračuje dostupné množstvo. Rozsah, do akého sa môžu dovozné povolenia vydávať, by sa preto mal určiť stanovením prideľovacieho koeficientu, ktorý by sa mal uplatňovať na požadované množstvá v rámci príslušných kvót.